కర్ణాటక సంపర్క్ క్రాంతి ఎక్స్‌ప్రెస్
కర్ణాటక సంపర్క్ క్రాంతి ఎక్స్‌ప్రెస్ యశ్వంతపూర్ హజరత్ నిజాముద్దీన్ రైల్వే స్టేషన్ ల మధ్య నడిచే సంపర్క్ క్రాంతి ఎక్స్‌ప్రెస్ రైలు.12650 నెంబరుతో యశ్వంతపూర్ నుండి బయలుదేరి ధర్మవరం, కాచిగూడ, భోపాల్ మీదుగా ప్రయాణిస్తూ ఢిల్లీ చేరుతుంది.ఈ రైలుకు అనుబంధంగా మరొక సంపర్క్ క్రాంతి ఎక్స్‌ప్రెస్ యశ్వంతపూర్, చండీగఢ్ ల మద్య నడుస్తున్నది.ఈ రైళ్ళూ కర్ణాటక ఎక్స్‌ప్రెస్, మరియు బెంగళూరు రాజధాని ఎక్స్‌ప్రెస్ లకు ప్రత్యామ్నాయ రైలుగా ఉపయోగపడుతున్నాయి.
2005 వ సంవత్సరంలో కర్ణాటక సంపర్క్ క్రాంతి ఎక్స్‌ప్రెస్ ను వారానికి రెండు రోజులు నడిచే విధంగా ప్రవేశపెట్టారు.పిదప దీనిని వారానికి మూడుసార్లూ, తరువాత వారారానికి ఐదుసార్లు నడిచే విధంగా మార్పులు చేసారు.ఈ రైలు యశ్వంతపూర్ లో 12649 నెంబరుతో లో బయలుదేరి ధర్మవరం, ధోన్, కర్నూలు, కాచిగూడ, భోపాల్, నాగ్పూర్, ఝాన్సీ లమీదుగా ప్రయాణిస్తూ హజరత్ నిజాముద్దీన్ రైల్వే స్టేషన్ చేరేది.
2005 వ సంవత్సరంలోనే కర్ణాటక సంపర్క్ క్రాంతి ఎక్స్‌ప్రెస్ ను ప్రవేశపెట్టినప్పటికి అది కర్ణాటక ప్రజల అవసరాలు తీర్చలేకపోయింది.దాంతో 2009 వ సంవత్సరంలో రెండవ కర్ణాటక సంపర్క్ క్రాంతి ఎక్స్‌ప్రెస్ వారానికి రెండు రోజులు నడిచే విధంగా ప్రవేశపెట్టడం జరిగింది.ఇది యశ్వంతపూర్ లో 12629 నెంబరుతో బయలుదేరి దావణగెరె, హుబ్లీ, బెల్గాం, పూణే, మన్మాడ్, భోపాల్, ఝాన్సీ లమీదుగా ప్రయాణిస్తూ హజరత్ నిజాముద్దీన్ రైల్వే స్టేషన్ చేరేది.
2012 లో మరొక కర్ణాటక సంపర్క్ క్రాంతి ఎక్స్‌ప్రెస్ ను వారానికి రెండు రోజులు యశ్వంతపూర్, చండీగఢ్ నడిచే విధంగా ప్రవేశపెట్టారు.ఈ రైలు యశ్వంతపూర్ నుండి 22865 నెంబరుతో బయలుదేరి దావణగెరె, హుబ్లీ, బెల్గాం, పూణే, మన్మాడ్, భోపాల్, ఝాన్సీ, హజరత్ నిజాముద్దీన్ రైల్వే స్టేషన్, అంబాలా ల మీదుగా ప్రయాణిస్తూ చండీగఢ్ చేరు విధంగా ప్రవేశపెట్టడం జరిగింది.
గంగా కావేరి ఎక్స్‌ప్రెస్
గంగా కావేరి ఎక్స్‌ప్రెస్ భారతీయ రైల్వేలు, దక్షిణ రైల్వే మండలం నిర్వహిస్తున్న సూపర్ ఫాస్ట్  ఎక్స్‌ప్రెస్. ఇది తమిళనాడు రాష్ట్ర రాజధాని చెన్నై నుండి బీహార్ రాష్టం లో గల చాప్రా కు ప్రయాణిస్తుంది.
గంగా కావేరి ఎక్స్‌ప్రెస్ ను 1977 లో నాటి ఉత్తర ప్రదేశ్ ముఖ్యమంత్రి కమలాపతి త్రిపాఠీ ఈ రైలును వారణాసి, మద్రాస్ బీచ్ రైల్వే స్టేషన్ల మద్య 139/40 నెంబరుతో ప్రారంభించారు.అప్పట్లో చెన్నై, రామేశ్వరం ప్రాంతాల మద్య మీటర్ గేజ్ రైల్వే లైన్ మాత్రమే వుండేది.మద్రాస్ బీచ్ రైల్వే స్టేషన్ నుండి రామేశ్వరం చేరడానికి వీలుగా అక్కడి నుండి వేరొక గంగా కావేరి ఎక్స్‌ప్రెస్ వుండేది.ఈ రైలుకు సూపర్ ఫాస్ట్ రైలు హోదా ఉన్నప్పటికి తరువాత దానిని తొలగించారు.ఈ రైలును తరువాత దీనిని చెన్నై సెంట్రల్ రైల్వే స్టేషను నుండి బయలుదేరడం మొదలైంది. ఈ రైలు పేరును మద్రాస్ -వారణాసి ఎక్స్‌ప్రెస్ రైలుగా మార్చడం జరిగింది.1990ల్లో ఈ రైలు పేరును తిరిగి గంగా కావేరి ఎక్స్‌ప్రెస్ గా మార్చారు.2006 వ సంవత్సరం నుండి ఈ రైలును బీహార్లో గల చాప్రా వరకు పొడిగించారు.
భారతదేశంలో ముఖ్య నదులైన గంగా (వారణాసి, చాప్రా ల్లో ప్రవహించే నది), దక్షిణ భారతదేశంలో ముఖ్యంగా కర్ణాటక, తమిళనాడు రాష్ట్రాల్లో ప్రవహిస్తున్న కావేరి నదుల పేర్లను కలిపి గంగా కావేరి ఎక్స్‌ప్రెస్ గా నామకరణం చేసారు.
గంగా కావేరి ఎక్స్‌ప్రెస్ చెన్నై సెంట్రల్ రైల్వే స్టేషను సోమవారం, శనివారాల్లో 12669 నెంబరుతో సాయంత్రం 05గంటల 40నిమిషాలకు బయలుదేరి మూడవరోజు ఉదయం 11గంటల 45నిమిషాలకు చాప్రా చేరుతుంది.తిరుగుప్రయాణంలో 12670 నెంబరుతో చాప్రా నుండి రాత్రి 09గంటలకు బయలుదేరి మూడవరోజు మధ్యాహ్నం 14గంటల 25నిమిషాలకు చెన్నై సెంట్రల్ రైల్వే స్టేషను చేరుతుంది.ఈ రైలు తమిళనాడు, ఆంధ్ర ప్రదేశ్, తెలంగాణా, మహారాష్ట్ర, మధ్య ప్రదేశ్, ఉత్తర ప్రదేశ్, బీహార్ రాష్ట్రాలలో ముఖ్య ప్రాంతాలైన విజయవాడ జంక్షన్ రైల్వే స్టేషనువరంగల్లు, సేవాగ్రాం, 
నాగ్పూర్, అలహాబాద్, వారణాసి, చాప్రా గుండా ప్రయాణిస్తుంది.
గంగా కావేరి ఎక్స్‌ప్రెస్ చెన్నై సెంట్రల్ రైల్వే స్టేషను సోమవారం, శనివారాల్లో బయలుదేరి బుధవారం, సోమావారాలలో చాప్రా చేరుతుంది.గంగా కావేరి ఎక్స్‌ప్రెస్ తిరుగుప్రయాణంలో సోమవారం, బుధవారాల్లో చాప్రా నుండి బయలుదేరి చెన్నై సెంట్రల్ రైల్వే స్టేషనుకు బుధవారం, శుక్రవారాలలో చేరుతుంది.
గంగా కావేరి ఎక్స్‌ప్రెస్ లో 1 ఎ.సి మొదటి, తరగతి,3 రెండవ తరగతి ఎ.సి భోగీలు,3 మూడవ తరగతి భోగీలు,12 స్లీపర్ క్లాస్ భోగీలు,2 జనరల్ భోగీలు,1 పాంట్రీకార్ లతో కలిపి మొత్తం 24 భోగీలుంటాయి.